open-index/open-wikipedia-markdown huggingface dataset:
Amna

**Amna**, oikealta nimeltään **Cristina Andreea Muşat** (s. 14. helmikuuta 1985 Slatina, Romania) on romanialainen laulaja-lauluntekijä. Hän nousi kuuluisuuteen vuonna 2011 yhdessä Tom Boxerin kanssa kappaleella "Tell Me Why", joka nousi listoille Romaniassa ja Espanjassa.

## Diskografia

* Tell Me Why
* She Bangs
* Feel Alone
* La La Like It
* Arme (mukana What's Up)
* Fără Aer (mukana Adda)

'''Vierailut

* Esta noche (Boris)
* Hey Ho (Mauricio Rivera ja Obie-P)
* Tonight» (Sonic-e & Woolhouse)
* Party Zone (Jordi MB)
* Chicas in the Party (Adrià Ortega)

## Lähteet
She Bangs

**She Bangs** on Ricky Martinin kappale hänen Sound Loaded-studioalbumilta. Ylätempoinen salsa-tyylinen kappale kertoo laulajan kaksimielisestä ihastumisesta naiseen. Kappale auttoi Martinia jatkamaan maailmanlaajuista menestystään.

Kappaleen sanoitti Desmond Child, joka oli sanoittanut myös Martinin ykköshitti "Livin' la Vida Locan" kuten myös Bon Jovin sekä muiden 1980- ja 1990-lukujen rockartistien kappaleita. Kappaleen toinen sanoittaja oli Martinin entinen yhtyetoveri Draco Rosa yhtyeestä Menudo. Kappaleen tuottivat Rosa sekä vastaava sanoittaja Walter Afanasieff; Afanasieff oli voittanu vuotta aiemmin Grammy-palkinnon kun hän oli tuottanut Celine Dionin kappaleen "My Heart Will Go On".

Sound Loaded oli jatkoa Martinin vuoden 1999 omaa nimeään kantavalle crossover läpimurto-albumille ja "She Bangs" julkaistiin radioissa *Sound Loaded*-albumin ensimmäisenä singlenä. Kappale saavutti Yhdysvalloissa lukuisia Billboardin listoja 7. lokakuuta 2000 alkavalla viikolla sekä saavutti ympäri maailmaa listasijoituksia pitkin marras-, joulu- ja tammikuuta. Huolimatta selvästi ennen digitaalista aikakautta tapahtuneesta julkaisusta kappaletta on myyty Yhdysvalloissa digitaalisesti jo 152 000 kopiota.

## Lähteet
Jameia

**Jameia** on romanialaislaulaja Antonia Iacobescun kappale. Sen julkaisi Roton Music artistin uran yhdeksäntenä singlenä 3. syyskuuta 2012. Sanoituksiltaan kappale kertoo siitä kuinka artisti yrittää saada toveriaan huomioimaan tämän sekä sen vaikutuksista. Kappaleelle on tehty musiikkivideo, joka julkaistiin 19. syyskuuta 2012. Kappale on päässyt listoilleen kotimaassaan Romaniassa, jossa sen paras sijoitus oli Romanian Chart Top 40-listan sijalle kolme sekä Bulgariassa, jossa se pääsi Bulgaria Singles Top 40-listan sijalle kaksikymmentäkolme.

## Kappalelista

**Digitaalinen lataus**

# Jameia - 3:47

## Listasijoitukset

## Lähteet
Enttu

**Enttu** on Kanta-Hämeessä Humppilassa Huhtaalla sijaitseva lampi, joka kuuluu Kokemäenjoen vesistössä Loimijoen valuma-alueella olevaan Jänhijoen valuma-alueeseen.

## Maantiede
Lammen pituus on 90 metriä ja leveys 30 metriä. Sillä ei ole laskujokea vaan sen vedet suotuvat viereiseen suohon ja jatkavat siitä edelleen Lähdeojaa myöten Jänhijokeen.

Enttu sijaitsee Huhtaan kylän poikki kulkevan harjun päässä, missä on suppamaisia painanteita. Lammen ylittää sähkölinja.

## Virkistys
Entun lähellä on Entun tanssilava.

## Lähteet
Jänijärvi

**Jänijärvi**  on Kanta-Hämeessä Tammelassa sijaitseva järvi, joka kuuluu Kokemäenjoen vesistössä Loimijoen valuma-alueella olevaan Jänhijoen valuma-alueeseen.

## Maantiede
Järven pinta-ala on 82 hehtaaria ja sen pituus on 3,1 kilometriä ja leveys 450 metriä. Järvi on luoteis-kaakko-suuntainen. Järveen laskee metsä- ja suo-ojia eri suunnilta. Suurin tulojoki on Heinijoki, joka tuo Jänhijoen valuma-alueen yläosan vedet Heinijärvestä Jänijärveen. Järven luusua sijaitsee järven luoteisrannalla, josta saa alkunsa 27 kilometriä pitkä Jänhijoki, joka alkaa kuitenkin Peräjoen nimisenä.

Järven rantaviiva on 7,4 kilometriä pitkä ja ranta on pääosin moreeni- ja kalliopohjaista metsämaastoa. Järven pohjoisosaan rajautuu peltomaata ja sen eteläpuolella on laaja ojitettu Kärjensuo. Etenkin järven itärannoilla on runsaasti loma-asuntoja (lähes sata asuntoa ). Tammelan ja Forssan välinen raja kulkee järven länsipuolella lähimmillään 400 metrin päässä.

## Luonnontila ja säännöstely
Järven vedenlaatua on tutkittu vuosina 1975−2009 kahdesta mittauspaikasta. Näiden havaintojen mukaan vesi on humuspitoista ja tummaa. Järvi luokitellaan reheväksi ja talvisin veden happipitoisuudet alenevat ja fosforipitoisuudet kasvavat.

Järven luusuaan suunnitellaan pohjapatoa hillitsemään vedenkorkeuden suuria vaihteluita.

## Virkistys
Järvessä harrastetaan veneilyä ja virkistyskalastusta. Järvellä on toteutettu hoitokalastusta, jolla on poiustettu suuri määrä pikkukalaa. Siihen on istutettu planktonsiikaa ja järvisiikaa.

Vuoden 2012 koekalastuksella havaittiin seuraavat kalalajit: ahven, hauki, kuha, siika, salakka, pasuri ja lahna.

## Lähteet
Koivistonlammi

**Koivistonlammi** on Kanta-Hämeessä Humppilan keskustassa sijaitseva lampi, joka kuuluu Kokemäenjoen vesistössä Loimijoen valuma-alueella olevaan Jänhijoen valuma-alueeseen.

## Maantiede
Lammen pinta-ala on 2,5 hehtaaria ja sen pituus on 250 metriä ja leveys 150 metriä. Sen rantaviiva on 0,68 kilometriä pitkä ja ranta on pääosin harjuun liittyvää kangasmetsää. Lampi sijaitsee Humppilan keskustassa.

## Virkistys
Lammen länsiranta on puistoa, jossa on Humppilan keskustan uimaranta eli Humppilan Riviera.

## Lähteet
Yöninlammi

**Yöninlammi** on Kanta-Hämeessä Jokioisissa sijaitseva lampi, joka kuuluu Kokemäenjoen vesistössä Loimijoen valuma-alueella olevaan Jänhijoen valuma-alueeseen.

## Maantiede
Lammen pituus on 100 metriä ja leveys 50 metriä. Sen luusua sijaitsee järven luoteisrannalla, josta saa alkunsa 2,2 kilometriä pitkä Yöninoja, joka laskee Jänhijokeen. Ranta on pääosin metsäistä suomaastoa, mutta yhtä sivua reunustaa Kullaanharju.

## Vedenottamo
Latovainion kylässä oleva pohjavesialue muodostuu Kullaanharjun ympärille. Harjun kupeessa sijaitseva Yönninlammi kerää pohjavettä ympäristöstään ja sen reservi muodostuu 50−70 metriä paksusta harjukerrostumasta. Yönninlammi on lupaava raakavedenlähde ja se voisi antaa vettä 200 m³ vuorokaudessa.

## Lähteet
Belait (Brunei)

**Belait** on Brunein läntisin piirikunta. Piirikunta on saanut nimensä alueella asuvan belait-kansan mukaan. Piirikunnan pääkaupunki on Kuala Belait.

Belait rajoittuu pohjoisessa Etelä-Kiinan mereen, idässä Tutongin piirikuntaan ja Malesiaan etelässä ja lännessä. Piirin pinta-ala on 2&nbsp;727 neliökilometriä, mikä on noin puolet Brunein valtion pinta-alasta. Vuoden 2018 arvion mukaan piirikunnassa asui noin 73&nbsp;200 asukasta.

## Lähteet
Ağrın maakunta

**Ağrın maakunta** on yksi Turkin 81 maakunnasta. Maakunnan pinta-ala on 11&nbsp;376&nbsp;km2 ja se sijaitsee maan itäosassa Iranin rajalla. Pohjoisessa maakunta rajoittuu Karsin maakuntaan, koillisessa Iğdırin maakuntaan, etelässä Vanin maakuntaan, lounaassa Muşin ja Bitlisin maakuntaan ja luoteessa Erzurumin maakuntaan. Maakunnan pääkaupunki on Ağrı.

Vuoden 2015 lopussa arvioitu väkiluku oli 547&nbsp;210.

## Piirikunnat

Maakunta on jaettu kahdeksaan piirikuntaan.
*Ağrı
*Diyadin
*Doğubeyazıt
*Eleşkirt
*Hamur
*Patnos
*Taşlıçay
*Tutak

## Lähteet

## Aiheesta muualla
Wayne Moore

**Wayne Richard Moore** (30. marraskuuta 1931 Bridgeport, Connecticut – 20. helmikuuta 2015 Trumbull, Connecticut) oli yhdysvaltalainen uimari ja olympiavoittaja.

Moore kuului Yhdysvaltain olympiakultaa 4×200 metrin vapaauintiviestissä voittaneeseen joukkueeseen Helsingissä 1952. 400 metrin vapaauinnissa hän sijoittui kuudenneksi.

Moore kuoli pitkällisen sairauden jälkeen 83-vuotiaana 20. helmikuuta 2015.

## Lähteet
* Wayne Moore Bio, Stats and Results  Olympics at Sports-Reference.com 

### Viitteet
Sam Byram

**Samuel Mark ”Sam” Byram** (s. 16. syyskuuta 1993 Thurrock) on englantilainen jalkapalloilija, pelipaikaltaan oikea laitapuolustaja. Hän pelaa Englannin Valioliigan Leeds Unitedissa.

Byram teki debyyttinsä kasvattajaseuransa Leeds Unitedin edustusjoukkuessa kauden 2012–2013 alussa. Hän siirtyi tammikuussa 2016 West Ham Unitediin ja pelasi siellä kausina 2016–2019 Valioliigassa 27 ottelua. Heinäkuussa 2019 hän siirtyi Valioliigaan nousseeseen Norwich Cityyn pelattuaan edellisen kauden lainalla Nottingham Forestissa. Hän pelasi Norwichissa 32 valioliigaottelua. Elokuussa 2023 Byram palasi Leeds Unitediin.

## Lähteet
Ukrainan ortodoksinen kirkko – Moskovan patriarkaatti

**Ukrainan ortodoksinen kirkko – Moskovan patriarkaatti** () on Venäjän ortodoksisen kirkon eli Moskovan patriarkaatin alainen, vuodesta 1990 lähtien kuitenkin autonomisesti toiminut kirkko Ukrainassa. Moskovan patriarkaatiin kuuluvana se on kanonisoitu, eli muut ortodoksisen maailman kirkot tunnustavat sen aseman. Kirkon päämiehenä on kesästä 2014 alkaen toiminut Kiovan ja koko Ukrainan metropoliitta Onufri ().

Patriarkaatin päämajana toimii Kiovan luolaluostari.

## Historia ja jäsenmäärä
Razumkov-tutkimuskeskuksen vuonna 2006 tekemän kyselyn perusteella Moskovan patriarkaattin Ukrainan ortodoksinen kirkko oli Ukrainan toiseksi suosituin kirkko Ukrainan ortodoksinen kirkon (Kiovan patriarkaatti) jälkeen. Vastaajista 10,9 prosenttia kuului siihen, mikä oli 29,4 prosenttia uskontokuntien jäsenistä. Kyselyyn vastanneiden enemmistö (62,5 prosenttia vastaajista) kertoi kuitenkin, ettei ole uskova tai kuulu mihinkään kirkkoon. Kyselyssä ei kuitenkaan tehty erottelua uskontokuntiin kuulumattomien uskovien ja uskonnottomien tai ateistien välille.

Vaikka Moskovan patriarkaatin alaisella kirkkokunnalla on vähemmän jäseniä, se omistaa enemmän maata kuin Ukrainan ortodoksinen kirkko.

Vuonna 2022 kirkolla oli 12 148 seurakuntaa, 114 piispaa ja 262 luostaria.

## Venäjän hyökkäys
Venäjän hyökättyä Ukrainaan vuonna 2022 kirkkokunta on joutunut ahtaalle sen Moskova-suhteiden takia. Sen sisällä on jonkin verran piispoja, jotka vastustavat Venäjän toimia, mutta näiden voidaan katsoa olevan vähemmistö. Kirkkokunta on oman ilmoituksensa mukaan Ukrainan puolella, mutta esim. kanonisen oikeuden mukaan se on Venäjän ortodoksisen kirkon alaisuudessa toimiva kirkkokunta.

Kolme kuukautta hyökkäyksen alkamisen jälkeen yli 400 seurakuntaa erosi patriarkaatin alaisuudesta.

Toukokuussa 2022 patriarkaatti poisti kaikki maininnat Moskovasta, koska Moskovan patriarkka Kirill asettui tukemaan Venäjän hyökkäystä Ukrainaan.

Joulukuuhun 2022 mennessä Ukrainan viranomaiset olivat asettaneet syytteeseen noin 30 patriarkaatin alaisuudessa toimivaa pappia johtuen näiden Venäjä-yhteistyöstä.

Hyökkäyksen alkamisen jälkeen Lvivin kaupunki sekä Volynian, Rivnen ja Žytomyrin alueet ovat kieltäneet kirkon toiminnan alueillaan.

## Galleria

Києво Печерська Лавра.JPG| Kiovan Petšerskin lavra.
Onuphrius Berezovsky.jpg| Metropoliitta Onufri (2014).


## Lähteet

## Aiheesta muualla
*Ukrainan ortodoksinen kirkko – Moskovan patriarkaatti (viralliset sivut)  (orthodox.org.ua)
*Kirkot taistelevat Ukrainassa (12.10.2014)  (suomenmaa.fi)
*Lehti: Venäjän ortodoksinen kirkko yrittää pysytellä erossa Ukrainan ja Venäjän informaatiosodasta (17.06.2014)  (seurakuntalainen.fi)
*Kirkot tuomitsevat Krimin miehityksen (4.3.2014)  (ort.fi)
*Ukrainan ortodoksinen kirkko – Moskovan patriarkaatti (UOK-MP)  (ortodoksi.net)
Setälänlammi

**Setälänlammi** on Kanta-Hämeessä Jokioisissa Minkiön aseman läheisyydessä sijaitseva lampi, joka kuuluu Kokemäenjoen vesistössä Loimijoen valuma-alueella olevaan Jänhijoen valuma-alueeseen.

## Maantiede
Lammen pinta-ala on 2,5 hehtaaria ja sen pituus on 160 metriä ja leveys 250 metriä. Lammen läpi virtaa Jänhijoki. Sen rantaviiva on 0,72 kilometriä pitkä ja ranta on pääosin harjuun liittyvää kangasmaastoa, jota ympäröivät peltomaat.

Lampi lienee syntynyt hiekkamaahan, jota joki on kuljettanut helposti pois.

## Historia
Setälänjärven alkuperäinen nimi oli "Jänhijärvi" eli Jäniksen järvi tai "Janhilammi", kuten se oli kirjoitettuna Kalmbergin kartastoon vuonna 1855−56. Tämä nimiö liittyy ilmeisesti myös joen alkuperäiseen nimeen, koska toinen näistä on nimennyt toisen. Joen alkuosaa kutsuttiin 1800-luvulla toisaalta myös "Kiipunjoeksi" Kiipun kylän mukaan. Jänhilammi sijaitsi jo tuolloin Jänhijoen kylän peltoaukean sisällä.

## Lähteet
Laikkalammi

**Laikkalammi** on Kanta-Hämeessä Jokioisissa Lamminkylässä sijaitseva lampi, joka kuuluu Kokemäenjoen vesistössä Loimijoen valuma-alueella olevaan Jänhijoen valuma-alueeseen.

## Maantiede
Lammen pituus on 150 metriä ja leveys 80 metriä. Sen ranta on pääosin kangasmetsää ja se rajautuu Kukonharjuun. Lampi on harjun kylkeen jääkaudella syntynyt suppa.

## Luonnontila
Laikkalampi on hypertrofinen eli erittäin runsasravinteinen lampi. Vuonna 1997 vesi oli hapetonta yli 1,5 metrin syvyydessä. Vielä 1970-luvulla ihmiset muistavat sen olleen kirkasvetinen lampi. Lampea kunnostettiin vuonna 1998 lisäämällä siihen 23 m³ kipsiä, joka selkeytti lammen vettä. Samalla tutkittiin käsittelyn vaikutuksia lammen muihin parametreihin.

## Lähteet
Eider

**Eider** () on 188 kilometriä pitkä joki Schleswig-Holsteinin osavaltiossa Pohjois-Saksassa. Joki saa alkunsa pienistä puroista Kielin eteläpuolella ja virtaa pohjoiseen Westenseen läpi Kieliin, jossa se kääntyy länteen laskien lopulta Pohjanmereen.

Eider on kulkukelpoinen Rendsburgiin asti. Tämän jälkeen joki yhdistyy Kielin kanavaan, jota pitkin voi kulkea Itämerelle. Eiderin merkittävimmät sivujoet ovat Sorge ja Treene. Joen suulle rakennettiin vuonna 1973 viiden kilometrin mittainen Eiderin tulvapato (*Eidersperrwerk*).

Antiikin aikaan roomalaiset käyttivät Eideristä nimitystä *Romani terminus imperii*, Rooman valtakunnan (pohjoinen) raja. Myös Pyhä saksalais-roomalainen keisarikunta näki joen pohjoisrajanaan. Joesta tuli sittemmin Schleswigin ja Holsteinin välinen raja. Tanskassa Eideriä pidettiin valtakunnan historiallisena etelärajana, sillä kuningas Hemming ja Kaarle Suuri olivat vuonna 811 sopineet rajan kulkevan siinä. Tanskan kansallisliberaalit ajoivat 1840-luvulta vuoteen 1864 Tanskan virallisena ulkopolitiikkana niin sanottua Eider-politiikkaa, jonka tarkoituksena oli yhdistää Schleswig kokonaan Tanskaan ja vakiinnuttaa valtakunnan eteläraja uudelleen Eiderille. Tämä johti kahteen sotaan Tanskan ja Saksan valtioiden välillä.

Joen nykyisen nimen varhaisin tunnettu muoto on 800-luvulla käytetty *Egidorae fluminis*, joka on mahdollisesti johdettu muinaissaksista.

## Lähteet

## Aiheesta muualla
Kielletyt leikit (albumi)

**Kielletyt leikit** -nimisiä albumeja ovat:
* Kielletyt leikit, Carolan albumi vuodelta 1970
* 20 suosikkia – Kielletyt leikit, Carolan kokoomalevy vuodelta 1997
Once Again

**Once Again** on suomalaisen Country Express -yhtyeen albumi vuodelta 1993.

## Kappaleet
# 
# 
# 
# 
# 
# 
# 
# 
# 
# 
# 
# 

## Kokoonpano
* Ulf 'Uffe' Enberg ‎– laulu, kitara, harmonikka 
* Carina Juselius-Werle ‎– laulu
* Börje Björkqvist ‎– kitara 
* Göran Grönqvist ‎– pedal steel -kitara
* Guy Laine ‎– kitara, taustalaulu
* Rolf Löfberg ‎– kitara, taustalaulu 
* Ingmar Grönqvist ‎– bassokitara
* Kim Magnusson ‎– rummut, lyömäsoittimet

### Muut
* Tom Ridberg ‎– piano
* Teddy Granroth ‎– viulu

## Aiheesta muualla
* Albumi Fono.fi:in tietokannassa

## Lähteet
Matka Charleyn kanssa

**Matka Charleyn kanssa: Amerikkaa etsimässä** (*Travels with Charley: In Search of America*) on kirjailija John Steinbeckin matkakertomus hänen vuonna 1960 tekemästään kiertomatkasta ympäri Yhdysvaltoja Charley-nimisen villakoiran kanssa erikoisvalmisteisella matkailuautollaan. Kirja julkaistiin Yhdysvalloissa 1962 ja seuraavana vuonna suomeksi Liisa-Maria Piilan käännöksenä.

Steinbeck oli matkan aikoihin 58-vuotias. Hän kirjoittaa halunneensa tehdä suuren Amerikan-kierroksensa, koska oli tehnyt itselleen uran kirjoittamalla Yhdysvalloista. Hän sanoo etsineensä vastausta kysymykseen, millaisia nykypäivän amerikkalaiset ovat. Steinbeckin vanhin poika Thom on myöhemmin sanonut isänsä halunneen myös nähdä kotimaataan viimeisen kerran, koska tiesi olevansa lähestymässä kuolemaa sydänvaivojensa takia.

Steinbeck kertoo kirjassa matkastaan villakoira Charleyn kanssa GMC-autotehtaalta tilaamallaan lava-auton pohjalle rakennetulta matkailuautolla, jonka kirjailija nimesi Don Quijoten hevosen mukaan Rocinanteksi. Noin 15&nbsp;000 kilometrin automatka alkaa New Yorkin Long Islandilta ja kiertää Yhdysvaltojen raja-alueita pitkin ensin koilliskulman Maineen ja sieltä mantereen halki länsirannikon pohjoisosiin ja edelleen Kalifornian Salinasiin, josta Steinbeck oli kotoisin. Kaliforniasta matka jatkuu Texasin kautta etelävaltioihin ja lopulta takaisin Long Islandille.

## Vastaanotto
*Matka Charleyn kanssa* ilmestyi vuonna 1962 muutamaa kuukautta ennen kuin Steinbeckille myönnettiin Nobelin kirjallisuuspalkinto. Kirja nousi The New York Times -sanomalehden bestseller-listan ykköseksi yhden viikon ajaksi, minkä jälkeen sen syrjäytti Rachel Carsonin ympäristönsuojeluaiheinen klassikko *[[Hiljainen kevät]]*.

Myöhemmät tutkijat ovat kyseenalaistaneet kirjassa esiintyvien henkilöiden ja tapahtumien todenmukaisuuden ja korostaneet kirjan olevan fiktiota eikä mikään tarkka dokumentti matkasta. Myös poika Thom Steinbeck on muistuttanut isänsä olleen ennen kaikkea kirjailija ja monien kirjan tarinoiden olleen joko sepitettyjä tai pohjautuneen kenties isänsä jo aiemmin elämässään kohtaamiin tilanteisiin .

## Lähteet
Coulaceae

**Coulaceae** on pieni trooppinen kasviheimo, joka kuuluu koppisiemenisten Santalales-lahkoon ja on siten santelikasvien sukulainen.

## Tuntomerkit
Heimon kasveilla on joskus sienijuuria ja ne ovat maitiaisnesteellisiä. Päällysketto eli epidermi on ligninoitunut, ja siinä on oksalaattikiteitä ja korkkihuokosia. Karvat ovat haaraisia. Lehdet ovat verkkosuonisia. Kukinto on joskus haarova, sen lapakossa on kolmekukkaisia viuhkoja. Kukat ovat perättömiä, teriö on tyvestään yhdislehtinen, heteitä on 10–20 ja erillisiä emejä 3–5. Ne ovat vartalottomia tai lyhytvartaloisia. Siemenen endospermi on tärkkelyspitoinen.

## Levinneisyys
Heimo kasvaa monella erillisalueella tropiikissa.

## Luokittelu
Coulaceae käsittää kolme yksilajista sukua.

## Lähteet
* Stevens, P. F. (2001–). Angiosperm Phylogeny Website. Version 12, July 2012 [and more or less continuously updated since]. http://www.mobot.org/MOBOT/research/APweb/.
### Viitteet

## Aiheesta muualla
* Levinneisyyskartta: http://www.mobot.org/mobot/research/apweb/maps/Coulaceae.gif
Toimisto- ja liikekeskus Dixi

**Dixi** on toimisto-, liike- ja matkakeskus Vantaan Tikkurilassa, Tikkurilan rautatieaseman yhteydessä. Dixi sijaitsee pääradan länsipuolella, vanhan asemarakennuksen pohjoispuolella. Vuonna 2015 avattu kauppakeskus sai vuonna 2017 sadan metrin pituisen jatkeen, ja tulevassa viimeisessä vaiheessa rakennetaan 6&nbsp;000 neliön verran lisää toimistotilaa eteläosaan Ratatielle. 

## Historia

### Ensimmäinen vaihe
Dixin ensimmäinen vaihe koostui kauppakeskuksesta, toimistotornista, katutason linja-autoterminaalista sekä pysäköintihallista. 15. tammikuuta 2015 avattu 250 metriä pitkä kauppakeskus on kolmikerroksinen. Vaiheen kokonaispinta-ala on noin 34&nbsp;000 neliömetriä, kauppakeskuksen osuus on noin 8&nbsp;300 ja toimistotornin noin 8&nbsp;400 neliötä. Viidensadan auton pysäköintihalli vie noin 17&nbsp;300 neliötä. Avautumisen aikaan kauppakeskuksen omisti Nordic Real Estate Partners ja toimistotorniosan Keskinäinen Eläkevakuutusyhtiö Ilmarinen. Vuonna 2019 omistajuus siirtyi suomalaiselle eQ Liikekiinteistölle. Toimistotornin 4.–11. kerroksissa toimivat muun muassa HUS, Terveystalo ja Barona. 

### Toinen ja kolmas vaihe
Puretun vanhan lipunmyyntirakennuksen paikalle rakennettiin Dixin toinen vaihe; 12-kerroksinen toimisto- ja liiketiloja käsittävä osuus. Toisen rakennusvaiheen liiketilat avautuivat 27. huhtikuuta 2017.

Kolmas vaihe on suunnitteilla. Eteläpäätyyn, Ratatien kiertoliittymän tuntumaan sijoittuva viimeinen vaihe on pinta-alaltaan noin 600 neliömetriä, mutta siinä on rakennusoikeutta 6&nbsp;000 kerrosneliömetriä. Lisäosaan tulee kahdeksan kerrosta. Viimeisen vaiheen valmistuessa laajuudeksi ajoluiskalta eteläisimpään päätyyn on arvioitu noin 450 metriä ja 57&nbsp;000 neliömetriä.

## Tilat

Tiloissa on runsaasti toimistotilaa sekä kolmisenkymmentä liikettä, muun muassa kioskeja, kahviloita ja ravintoloita, erikoisliikkeitä, lääkäriasema, kampaamoja, kuntosali, Vantaan yhteispalvelupiste (Vantaa-info) ja VR:n lipunmyynti sekä päivittäistavarakauppana S-market. Tikkurilan aseman bussiterminaali siirtyi Dixiin ja bussit ajavat kauppakeskuksen avoimeen alakerrokseen. Rakennuksen katolla on jalkapallokentän kokoinen viherkatto.

Vuosina 2018–2024 Dixissä toimi myös Itä-Uudenmaan poliisin lupapalvelut, ennen kuin uusi Vantaan pääpoliisiasema valmistui Jokiniemeen.

## Kulkuyhteydet

Dixiin pääsee rakennuksen länsipuolelta Ratatieltä, jossa on linja-autoaseman saapuva liikenne tai rautatieaseman laitureilta rakennuksen 3. kerrokseen liittyvää katettua lasiseinäistä asemasiltaa pitkin. Asemasilta ja pääosa Tikkurilan aseman asemalaitureista on Jokiniemen kaupunginosan puolella. Dixi ei kuitenkaan lue asemasillan palveluja osaksi kauppakeskustaan. Asemasillan toisessa päässä on myös Jokiniemeen kuuluva Väritehtaankatu 8:n toimisto- ja liiketilakokonaisuus, joka ei kuulu Dixiin. Kiinteistöön on sijoitettu muun muassa konttoreita, lounasravintola ja kuntosali. Loppuvuodesta 2021 Väritehtaankadulle valmistui osuuden toinen vaihe, kuusikerroksinen 4&nbsp;000 neliön lisärakennus.

## Lähteet

## Aiheesta muualla

* Dixin kotisivut
* Tikkurilan matkakeskus VR:n sivuilla
Merja Salo

**Merja Hannele Salo** (2. maaliskuuta 1953 Hämeenlinna – 16. elokuuta 2018 Helsinki) oli suomalainen valokuvaaja ja professori. Hän oli Aalto-yliopiston taiteiden ja suunnittelun korkeakoulussa kuvallisen viestinnän ja valokuvauksen professori.

## Ura
Salo valmistui ylioppilaaksi vuonna 1972 Savonlinnan Taidelukiosta ja suoritti Tampereen yliopistossa toimittajatutkinnon vuonna 1979. Hän suoritti Taideteollisen korkeakoulun koulutuskeskuksen valokuvauslinjan tutkinnon vuonna 1984. Hän väitteli siellä taiteen tohtoriksi 1997. Salon kuvatutkimuksen alaan lukeutuva väitöskirja *Nautinnon, vaaran ja varoituksen merkit: Vertaileva tutkimus Suomessa julkaistun painetun savukemainonnan ja tupakan vastapropagandan kuvista ja kuvasisällöistä vuosina 1870–1996* julkaistiin pelkästään CD-ROMilla. 

Salo oli Suomen Tietotoimiston ulkomaantoimittaja 1980–1988 ja työskenteli vapaana valokuvaajana ja kirjoittajana 1988–1993. Taideteollisen korkeakoulun kuvallisen viestinnän ja valokuvauksen professoriksi hänet nimitettiin 1994. Häntä on luonnehdittu monipuoliseksi alan tutkijaksi, ja häntä arvostettiin kouluttajana. Hän on kirjoittanut valokuvaa ja valokuvausta eri näkökulmista käsitteleviä artikkeleita. Hän teki myös vuonna 2015 Sari Karttusen kanssa kirjan suomalaisen valokuvauksen digitalisoitumisen vaiheista.

Salo sai vuoden 2015 Finnfoto-palkinnon.

## Palkinnot ja tunnustukset
* Aikakauslehtien Liiton J. V. Snellman -palkinto 2008
*Valokuvataiteen valtionpalkinto 2011
*Finnfoto-palkinto 2015

## Teoksia
**Imageware: Kuvajournalismi mediafuusiossa*. Taideteollinen korkeakoulu, 2000. .
**Muodin ikuistajat: Muotivalokuvaus Suomessa*. Taideteollinen korkeakoulu, 2005. .
**Claire Aho: Makupaloja*. Teksti yhdessä Sinikka Salokorven kanssa. WSOY, 2010. .
**Carscapes, Automaisemia*. Edition Patrick Frey ja Musta Taide, 2011. .
**Jokapaikan valokuva: Suomalaisen valokuvauksen digitalisoituminen 1992–2015.* Yhdessä Sari Karttusen kanssa. Aalto Arts Books, Musta taide, 2015. .

## Lähteet

## Aiheesta muualla
*  Ukkonen, Arja: Valokuva tuo lähelle.  Suomen Kulttuurirahasto.
* Merja Salon muistokirjoitus Helsingin Sanomissa
Painted Times

**Painted Times** on suomalaisen Mayflower -yhtyeen toinen albumi vuodelta 1981.
## Kappaleet
### A-puoli
# 
# 
# 
# 
# 
# 
# 

### B-puoli
# 
# 
# 
# 
# 
# 
# 

## Kokoonpano
* Paul Öhrnberg – kitara, laulu, huuliharppu
* Kari Reiman – banjo, madoliini, kitara, laulu, taustalaulu
* Kalle Jämsen – mandoliini, kitara, slide–kitara
* Ahti Marja-aho – viulu, taustalaulu
* Teuvo Lampinen – bassokitara, laulu, taustalaulu

## Aiheesta muualla
* Albumi Fono.fi:in tietokannassa
* Painted Times discogs.com -sivustolla

## Lähteet
Aptandraceae

**Aptandraceae** on pieni trooppinen kasviheimo, joka kuuluu koppisiemenisten Santalales-lahkoon, ja on siten sukua santelikasveille.

## Tuntomerkit
Heimon kasvit ovat maitiaisnesteellisiä ja niiden haarat eroavat vaakasuoraan rungosta; oksat ovat hieman polveilevia. Suvussa *[[Ongokea]]* on sienijuuria. Lehdet sijaitsevat kahdessa rivissä. Kasvit ovat joskus kaksikotisia. Kukat ovat 4–6-lukuisia, ja niissä on enemmän tai vähemmän yhteen kasvaneet esilehdet, enemmän tai vähemmän erilehtinen teriö, vartalon ympärille yhteen kasvanut hetiö tai terälehtien kanssa kohdakkaiset heteet, ja yhdislehtinen, 2–3 emilehden muodostama sikiäin. Hedelmä on toisinaan laajentuneen kehrän tai siihen liittyvien rakenteiden ympäröimä, joskus pähkinämäinen. Sirkkalehdet voivat puuttua tai niitä on yksi tai kaksi toisinaan yhteen kasvanutta.

## Levinneisyys
Heimo kasvaa kaikkialla tropiikissa, myös Kaakkois-Kiinassa ja Taiwanissa.

## Luokittelu
Aptandraceae käsittää kahdeksan sukua ja 34 lajia. Runsaslajisin suku on *[[Anacolosa]]*, jossa on 18 lajia. Muut suvut ovat *[[Aptandra]]*, *[[Cathedra]]*, *[[Chaunochiton]]*, *[[Harmandia]]*, *[[Hondurodendron]]*, *[[Ongokea]]* ja *[[Phanerodiscus]]*.

## Lähteet
* Stevens, P. F. (2001 onwards). Angiosperm Phylogeny Website. Version 12, July 2012 [and more or less continuously updated since]. http://www.mobot.org/MOBOT/research/APweb/.
### Viitteet

## Aiheesta muualla
* Levinneisyyskartta: http://www.mobot.org/mobot/research/apweb/maps/anacolosideaemap.gif
Valheet ja viettelijät

**Valheet ja viettelijät** on vuonna 1988 ensi-iltansa saanut Stephen Frearsin ohjaama romanttinen draamaelokuva. 

Elokuvan käsikirjoitus perustuu Christopher Hamptonin näytelmään *Les liaisons dangereuses*, joka puolestaan on sovitus Choderlos de Laclos´n kirjeromaanista *Vaarallisia suhteita* (Les liaisons dangereuses). 

Elokuva sijoittuu 1700-luvun Ranskaan ja kertoo yläluokkaisista varakreivi Valmontista ja markiisitar de Merteuilista, jotka huvikseen pelaavat pelejä muiden ihmisten tunteilla välittämättä seurauksista.

## Näyttelijät

Lähde: 

## Vastaanotto
Elokuva sai seitsemän Oscar-ehdokkuutta ja voitti kolme Oscar-palkintoa kategorioissa paras sovitettu käsikirjoitus, paras puvustus ja paras lavastus.

*[[The New York Times]]in* kriitikot valitsivat *Valheet ja viettelijät* vuonna 2004 yhdeksi kaikkien aikojen tuhannesta parhaasta elokuvasta maailmassa.
## Lähteet

## Aiheesta muualla
*
Olacaceae

**Olacaceae** on pieni trooppinen kasviheimo koppisiemenisten Santalales-lahkossa.

## Tuntomerkit
Kasvien lehtiasento on kaksirivinen. Kukat ovat 4–6-lukuisia, joskus erilaisvartaloisia, joskus verhiöttömiä. Heteitä on sama määrä kuin terälehtiä tai kaksi kertaa enemmän; suvussa *[[Dulacia]]* on kolme toimivaa hedettä ja 3–6 joutohedettä. Sikiäimessä on kalvottomia tai joskus yksikalvoisia siemenaiheita. Hedelmä on toisinaan hyvin kookkaan verhiön suojaama.

## Levinneisyys
Heimo on pienuudestaan huolimatta levinnyt kaikkialle tropiikkiin.

## Luokittelu
Olacaceae sisältää kolme sukua ja 57 lajia, joista 40 kuuluu sukuun *[[Olax]]*. Muut suvut ovat *[[Dulacia]]* ja *[[Ptychopetalum]]*.

Heimo on aikaisemmin käsitetty paljon laajemmaksi, mutta on nyttemmin hajonnut useaksi pikkuheimoksi sukulaisuustutkimusten ja fylogenian selvittämisen edistyessä. Noita pikkuheimoja ovat Olacaceae-heimon lisäksi Aptandraceae, Coulaceae, Erythropalaceae, Octoknemaceae, Strombosiaceae ja Ximeniaceae.

## Lähteet
* Stevens, P. F. (2001–). Angiosperm Phylogeny Website. Version 12, heinäkuu 2012 [and more or less continuously updated since]. http://www.mobot.org/MOBOT/research/APweb/.

### Viitteet

## Aiheesta muualla
* Suomen Lajitietokeskus: Olacaceae
* Finto: Kassu – Kasvien suomenkieliset nimet: Olacaceae
* ITIS: Olacaceae 
* Global Biodiversity Information Facility (GBIF): Olacaceae 
* Levinneisyyskartta: http://www.mobot.org/mobot/research/apweb/maps/olacaceae-s.str.gif
Mountain Memories

**Mountain Memories** on suomalaisen Mayflower -yhtyeen esikoisalbumi vuodelta 1979.
## Kappaleet
### A-puoli
# 
# 
# 
# 
# 
# 

### B-puoli
# 
# 
# 
# 
# 
# 

## Kokoonpano
* Paul Öhrnberg ‎– kitara, laulu
* Kari Reiman ‎– banjo, madoliini, kitara, taustalaulu
* Kalle Jämsen ‎– mandoliini, kitara 
* Ahti Marja-aho ‎– viulu, taustalaulu
* Teuvo Lampinen ‎– bassokitara, taustalaulu

## Aiheesta muualla
* Albumi Fono.fi:in tietokannassa
* Mountain Memories discogs.com -sivustolla

## Lähteet
Ximeniaceae

**Ximeniaceae** on pieni, pääasiassa trooppinen kasviheimo koppisiemenisten Santalales-lahkossa, jonka tunnetuin heimo on santelikasvit (Santalaceae).

## Tuntomerkit
Papinmarjojen (*Ximenia*) suvussa lehtihangoissa on okaat. Lehdet ovat tavallisesti sulkasuonisia. Kukinto on enemmän tai vähemmän sarjamainen. Kukassa on neljä, viisi, kahdeksan tai kymmenen erillistä terälehteä, tavallisesti kaksi tai kolme kertaa enemmän heteitä, jotka ovat joskus terälehtiin kiinnittyneitä, ja kehänpäällinen sikiäin, jossa on lyhyt tai pitkä vartalo. Sirkkalehdet ovat toisinaan kasvaneet yhteen.

## Levinneisyys
Heimo kasvaa tropiikissa ja lämpimillä alueilla.

## Luokittelu
Ximeniaceae käsittää neljä sukua ja 13 lajia. Suvut ovat *[[Curupira]]*, *[[Douradoa]]*, *[[Malania]]* ja papinmarjat (*Ximenia*). Heimo voidaan myös yhdistää Olacaceae-heimoon.

## Lähteet
* Stevens, P. F. (2001 onwards). Angiosperm Phylogeny Website. Version 12, July 2012 [and more or less continuously updated since]. http://www.mobot.org/MOBOT/research/APweb/. 

### Viitteet

## Aiheesta muualla
* Levinneisyyskartta: http://www.mobot.org/mobot/research/apweb/maps/ximenioideaemap.gif
Tommie Mansfield Group with Jussi Raittinen

**Tommie Mansfield Group with Jussi Raittinen** on suomalaisen Tommie Mansfieldin esikoisalbumi vuodelta 1972.
## Kappaleet
### A-puoli
# 
# 
# 
# 
# 
# 

### B-puoli
# 
# 
# 
# 
# 
# 
# 

## Kokoonpano
* Tommie Mansfield – sähkökitara, akustinen kitara, steel-kitara
* Jussi Raittinen – laulu, sähkökitara, akustinen kitara, piano, kazoo
* Antero Jakoila – sähkökitara, akustinen kitara
* Kaj Westerlund – basso, piano 
* Seppo Paakkunainen – tenorisaksofoni, viulu 

## Aiheesta muualla
* Albumi Fono.fi:in tietokannassa
* Tommie Mansfield Group with Jussi Raittinen discogs.com -sivustolla
Keskiyö hyvän ja pahan puutarhassa (elokuva)

**Keskiyö hyvän ja pahan puutarhassa** (*Midnight in the Garden of Good and Evil*) on vuonna 1997 ensi-iltansa saanut Clint Eastwoodin ohjaama ja John Lee Hancockin käsikirjoittama elokuva, joka perustuu John Berendtin dokumenttiromaaniin *[[Keskiyö hyvän ja pahan puutarhassa]]* (1994).

## Näyttelijät

## Vastaanotto
Arvostelijat ovat olleet melko yksimielisiä siitä, että romaanin elokuvasovitus ei ollut kovin onnistunut. Ranskalaisen *Cahiers du Cinema* -elokuvalehden toimitus nimesi sen kuitenkin yhdeksi vuoden kymmenestä parhaasta elokuvasta.

## Lähteet

## Aiheesta muualla
* 
*
Sibuyaninmeri

**Sibuyaninmeri** on pieni epävirallinen merialue Filippiineillä, joka erottaa Visayasin saariryhmän Pohjois-Filippiinien Luzonin saaresta.

Sibuyaninmerta rajaavat etelässä Panayn saari, lännessä on Mindoro, itäpuolella on Masbate sekä pohjoisessa Marinduque ja Luzonin saaren Bicolin niemimaa.

Sibuyaninmeri on yhteydessä Tablasinsalmen kautta Sulunmereen lännestä, Isla Verden väylän kautta Etelä-Kiinan mereen luoteessa ja Jintotolon kanaalin kautta Visayaninmereen kaakossa. Rombloninsaaret ovat Sibuyaninmeressä.

## Historia

Osa Leytenlahden taistelusta käytiin Sibuyaninmerellä 24. lokakuuta 1944, jossa japanilainen taistelulaiva Musashi upposi taistelussa ja muita vahingoittui.

## Lähteet

## Aiheesta muualla
Auringonnousun neitsyt

**Auringonnousun neitsyt** on Triesin toinen albumi vuodelta 1980.

## Kappaleet
### A-puoli
# 
# 
# 
# 
# 

### B-puoli
# 
# 
# 
# 
# 

## Kokoonpano
* Risto Aarnio – laulu
* Olli "Oke" Harala – laulu
* Esa Niva – kitara, koskettimet
* Eino "Eiska" Tolonen – kitara, taustalaulu
* Pertsa Tolonen – basso, taustalaulu, koskettimet
* Arto Rautajoki – rummut, taustalaulu

## Aiheesta muualla
* Albumi Fono.fi:in tietokannassa
* Auringonnousun neitsyt discogs.com -sivustolla

## Lähteet
Hemming (Tanska)

**Hemming** oli Tanskan kuningas, joka nousi valtaan vuonna 810 ja kuoli 811 tai 812. Hän oli edellisen kuninkaan Godfredin veljenpoika ja hallitsi sisällissodan aikana, jolloin Tanskalla oli useita kilpailevia hallitsijoita yhtä aikaa. Hemming solmi vuonna 811 Frankkivaltakunnan hallitsijan Kaarle Suuren kanssa rauhan, jonka yhteydessä Tanskalle määriteltiin ensimmäisen kerran selkeä eteläraja Eiderjoelle.

## Lähteet
*Hemming  *Den Store Danske*. Viitattu 4.3.2015.
*Ejderen  *Den Store Danske*. Viitattu 4.3.2015.
Octoknemaceae

**Octoknemaceae** on pieni afrikkalainen puuvartiskasviheimo koppisiemenisten Santalales-lahkossa. Heimon ainoa suku on *[[Octoknema]]*.

## Tuntomerkit
*Octoknema*-lajit ovat ilmeisesti loiskasveja. Ne sisältävät haihtuvia öljyjä. Nivelten sisärakenteessa näkyy viisi lehtiaukkoa johtojännelieriössä, ja kustakin aukosta lähtee viisi johtojännettä lehteen. Karvat ovat tähtikarvoja tai haaraisia. Lehdissä on korkkiutumia. Kasvit ovat kaksikotisia. Kukinnot ovat toisinaan haaraisia ja sijaitsevat ryhminä. Joskus kukat ovat kolmilukuisia. Hedekukissa on emiön jäänne ja joskus pohjuskehrä. Emikukissa on joutoheteitä, joiden väleissä voi olla rauhasia. Emilehtiä on kolme tai harvemmin viisi, sikiäimet kehänalaisia, vartalo lyhyt ja luotti läppämäinen ja moniliuskainen. Siemenaiheet ovat kaksi- tai yksikalvoisia. Hedelmä on luumarjamainen. Siemenen endospermi on kirjava, sirkkajuuri melko pitkä ja sirkkalehtiä on peräti kuusi.

## Levinneisyys
Suku kasvaa trooppisessa Afrikassa.

## Luokittelu
*Octoknema*-suvussa on 14 lajia.

## Lähteet
* Stevens, P. F. (2001–). Angiosperm Phylogeny Website. Version 12, heinäkuu 2012 [and more or less continuously updated since]. http://www.mobot.org/MOBOT/research/APweb/.
### Viitteet

## Aiheesta muualla
* Levinneisyyskartta: http://www.mobot.org/mobot/research/apweb/maps/Octoknema.gif
* Kuva: http://parasiticplants.siu.edu/Octoknemaceae/images/Octoknema.JPEG
Opetussuunnitelman perusteet

**Opetussuunnitelman perusteet** ovat Suomen perus- ja lukio-opetuksessa Opetushallituksen laatima kansallinen normi, jonka mukaan jokaisen opetuksen järjestäjän on laadittava opetussuunnitelma.

Opetussuunnitelman perusteet perustuvat perusopetuslakiin ja muuhun lainsäädäntöön. Koulutuksen järjestäjien on noudatettava opetussuunnitelman perusteita. Niissä määrätään opetussuunnitelman sisällöstä, opetettavien oppiaineiden tavoitteista ja keskeisistä sisällöistä, opiskelun tuen järjestämisestä, maahanmuuttajataustaisten oppilaiden opetuksesta sekä oppilasarvioinnista ja todistuksista. Oppilasarviointia varten on määritelty hyvän osaamisen kuvaukset ja annettu päättöarvioinnin kriteerit. 

Peruskoulun alkuvaiheessa ei ollut opetussuunnitelman perusteita, vaan koko Suomessa käytettiin valtakunnallista opetussuunnitelmaa nimeltään *Peruskoulun opetussuunnitelma, POPS*. Ensimmäiset peruskoulun opetussuunnitelman perusteet laadittiin vuonna 1985. Tästä alkaen perusteet on uudistettu kymmenen vuoden välein: 
Peruskoulun opetussuunnitelman perusteet 1994, Perusopetuksen opetussuunnitelman perusteet 2004 ja Perusopetuksen opetussuunnitelman perusteet 2014.

## Opetussuunnitelman perusteet 2014
Opetushallitus antoi vuoden 2014 lopulla perusteet, joiden pohjalta otetaan vuonna 2016 käyttöön perusopetuksen uusi opetussuunnitelma. Perusteissa korostetaan oppilaan aktiivista roolia, vuorovaikutustaitoja ja laaja-alaista osaamista. Asiakirjaan on kirjattu tulevaisuudessa tarvittavia laaja-alaisia taitoja, kuten kulttuurinen osaaminen, ajattelu ja oppiminen, opiskelu- ja työelämässä tarvittava osaaminen sekä monilukutaito, jolla tarkoitetaan kykyä erilaisten tekstien tulkintaan ja tuottamiseen, taitoa toimia tekstien kanssa monissa tilanteissa ja erilaisissa tehtävissä. Monilukutaito on kykyä hankkia, muokata, tuottaa, esittää ja arvioida tietoja eri muodoissa ja erilaisten välineiden avulla. Monilukutaidon tarkoittamaan *teksti*-käsitteeseen sisältyy monenlaisia viestejä, kuten liikennemerkki, kartta, musiikkivideo, matemaattinen todistus ja romaani.

## Lähteet
Microsoft Azure

**Microsoft Azure** on Microsoftin julkinen pilvipalvelu. Azurea voidaan käyttää sekä virtuaalipalvelinten alustana (Infrastructure as a Service, IaaS) että kehittäjille tarkoitettuna kehitysalustana (Platform as a Service, PaaS). Microsoft Azure tarjoaa myös erilaisia valmiita pilvipalvelukomponentteja esimerkiksi mobiililaitteiden hallintaan (Microsoft Intune), dokumenttien suojaamiseen (Azure Rights Management Service), suurten datamassojen analysointiin (Big Data) ja koneoppimiseen (Azure Machine Learning). Lisäksi Azure toimii monen Microsoftin oman pilvisovelluksen, kuten esimerkiksi Dynamics CRM Onlinen alustana.

Azure julkistettiin Microsoftin Professional Developers Conference -tapahtumassa lokakuussa 2008, jolloin siitä käytettiin koodinimeä "Project Red Dog". Virallisesti palvelu julkaistiin nimellä **Windows Azure** helmikuussa 2010, kunnes se nimettiin Microsoft Azureksi 25. päivä maaliskuuta 2014 .

## Lähteet
Annika Tello

**Annika Tello** (s. 1979 Rovaniemi) on suomalainen sanoittaja, säveltäjä ja tekstituottaja. Hän on tehnyt sanoituksia ja kappaleita suomalaisille artisteille kuten Katri Ylander, Stina Girs, Diandra, Antti Kleemola, Aki Samuli, Janne Ordén, Antti Railio, Heidi Pakarinen, Susanna Heikki ja Jenni Jaakkola.

Annika Tellon sanoittamia kappaleita ovat muun muassa Stina Girsin ”Mä tahdon tietää mitä rakkaus on”, Katri Ylanderin "Kuva" ja Antti Railion ”Kaiken muun saa viedä”. Tello osallistuu sanoittamisen lisäksi joidenkin kappaleiden sävellystyöhön sekä toimii tekstituottajana.  Lisäksi hän säveltää ja sanoittaa kappaleita myös omaan käyttöönsä artistinimellä Jade. 

Tello on kotoisin Rovaniemeltä ja hän on koulutukseltaan sosionomi , yrittäjä ja musiikkimanageri.  Tello sai vuodelle 2018 Suomen Musiikintekijät ry:n mentorointistipendin ja mentorikseen laulaja-lauluntekijä Anssi Kelan . Tello oli vuonna 2019 perustetun ja maaliskuussa 2022 konkurssiin menneen musiikkiyhtiö Jademagia Music Oy:n perustaja ja toimitusjohtaja . Yhtiön managerointavia olivat ennen konkurssia mm. 6G, Medium Arvet sekä Joonatan Luoto.

## Lähteet
Taklaaminen

**Taklaaminen** liittyy moniin palloilulajeihin. Taklatessa otetaan fyysinen kontakti vastapuolen pelaajaan. Lajikohtaisesti on määritelty minkälaiset taklaukset ovat sallittuja, ja sääntöjen rikkomisesta seuraa lajille tyypilliset rangaistukset.

## Taklaaminen muutamissa eri lajeissa
Esimerkkejä taklaamisesta eri lajeissa. Myös muissa lajeissa taklataan.

### Jalkapallo
Jalkapallossa perustaklaaminen tapahtuu työntämällä vastapuolen pelaaja irti pallosta kylki kylkeä vasten. Ojennetulla kädellä ei saa taklata, muuten vastustaja saa vapaa- tai rangaistuspotkun riippuen rikkeen tapahtumapaikasta. *Liukutaklaus* tarkoittaa pallon riistämistä vastustajalta suorittamalla taklaus maata pitkin. Taklaavan pelaajan tulee liukutaklauksessa osua palloon ennen pelaajaa.

### Amerikkalainen jalkapallo
Amerikkalaisessa jalkapallossa taklaaminen on tärkeä pelin osa-alue. Puolustajat yrittävät pysäyttää pallonkantajan taklaamalla hänet. Pelinrakentajan taklaamista kutsutaan säkitykseksi (). Taklaukset tilastoidaan ja ne ovat tärkeä mittari etenkin tukimiesten ja linjamiesten tehokkuudelle.

### Jääkiekko
Jääkiekossa taklaukset ovat osa peliä ja siinä nähdään usein koviakin taklauksia. Suurin osa taklauksista tehdään laitaa vasten, sillä avojäällä taklaamisesta saattaa saada rangaistuksen ja taklattu voi loukkaantua pahoin. Kiekotonta pelaajaa ei saa taklata. Myös päähän kohdistuneet taklaukset ovat kiellettyjä, niistäkin voi saada jäähyn tai pahimmassa tapauksessa pelirangaistuksen.

## Lähteet

## Aiheesta muualla
Soccer Stars

**Soccer Stars** on brittiläisen Miniclip.comin 11. kesäkuuta 2014 julkaisema jalkapalloaiheinen onlinevideopeli. Peli on saatavilla iOS:ille ja Androidille.

Pelissä pelaajalla on jalkapallojoukkue, jossa on viisi kiekkoa, jotka ovat hiukan samanlaiset kuin ilmakiekossa. Pelaajan on tarkoitus voittaa jalkapallo-ottelu oikeata toista pelaajaa vastaan tekemällä tietyn määrän maaleja. Pelissä turnaukset järjestetään eri maissa, joissa kentät ovat erilaisia. Jokaisessa eri maassa on myös erihintainen pääsymaksu, jonka pelin voittanut pelaaja saa toiselta joukkueelta. Pelissä voi ostaa myös erilaisia ja erivärisiä kiekkoja ja myös erilaisia pelimuodostelmia. Peliin voi rekisteröityä joko Miniclip ID:n kanssa tai Facebookin kautta, josta voi pelata myös ystäviään vastaan. Pelissä voi myös harjoitella taitojaan.

## Lähteet
Julia Ormond

**Julia Karin Ormond** (s. 4. tammikuuta 1965 Epsom, Surrey, Englanti, Iso-Britannia) on englantilainen näyttelijä.

Julia Ormond oli syntyessään perheensä toinen lapsi. Hänen jälkeensä perheeseen syntyi vielä kolme lasta lisää. Ormond kävi lapsena Cranleighin yksityiskoulua ja osoitti jo tuolloin kiinnostusta näyttelemiseen. Ormondin isovanhemmat olivat taiteilijoita ja jossakin vaiheessa Ormond itsekin ajatteli ryhtyvänsä taiteilijaksi, mutta vuoden taidekoulussa opiskelun jälkeen hän palasi takaisin alkuperäisen kiinnostuksensa pariin ja opiskeli näyttämötaidetta Webber Douglas Academy of Dramatic Artissa, josta hän valmistui vuonna 1988.

Ormond avioitui 1989 näyttelijä Rory Edwardsin kanssa, jonka vastanäyttelijänä hän oli ollut näytelmässä *[[Humiseva harju|Wuthering Heights]]* sekä TV-elokuvassa *Nuori Katariina*, jossa Ormond esitti kuningatar Katariina Suurta. Avioliitto päättyi eroon vuonna 1994. Ensimmäisen Hollywood-roolinsa Ormond sai vuonna 1994 Brad Pittin vastanäyttelijänä elokuvassa *[[Intohimon tuulet]]*. Vuonna 1998 Ormond avioitui uudelleen Jon Rubinin kanssa. Parille ehti syntyä yksi lapsi ennen kuin he erosivat 2008.

## Aiheesta muualla
*
Amitroli

**Amitroli** eli **3-amino-1,2,4-triatsoli** (C2H4N4) on triatsolijohdannaisiin kuuluva orgaaninen yhdiste. Yhdistettä käytetään herbisidinä eli rikkaruohomyrkkynä.

## Ominaisuudet
Huoneenlämpötilassa amitroli on valkoisia tai värittömiä kiteitä. Yhdiste liukenee erittäin hyvin veteen ja kohtalaisesti etanoliin, asetonitriiliin ja kloroformiin. Polaarittomiin orgaanisiin liuottimiin se on liukenematonta. Amitroli estää kasvien klorofyllikompleksien biosynteesiä. Bakteereissa se estää myös histidiiniaminohapon synteesiä estämällä imidatsoliglyserolifosfaattidehydrataasientsyymin toimintaa, mutta histidiinin biosynteesin estosta kasveissa ei ole varmuutta. Amitroli voi estää myös puriinien synteesiä.

Amitroli on mahdollisesti karsinogeeninen eli syöpää aiheuttava yhdiste.

## Valmistus ja käyttö
Amitrolia valmistetaan kondensoimalla pimagediiniä eli aminoguanidiinia muurahaishapon kanssa.
:

Amitrolia käytetään rikkaruohomyrkkynä ja se tehoaa niin yksi- kuin monivuotisiinkin rikkakasveihin. Yhdistettä käytetään joko jauheena tai liuoksena.

## Lähteet

## Aiheesta muualla
*Kyoto Encyclopedia of Genes and Genomes (KEGG): Amitrole 
*ChemBlink: Triazol-3-amine 
*National Toxicology Program, Department of Health and Human Services, Report on Carcinogens, Thirteenth Edition: Amitrole (pdf)
Jørgen Juve

**Jørgen Juve** (22. marraskuuta 1906 Porsgrunn – 12. huhtikuuta 1983 Oslo) oli norjalainen jalkapalloilija, jalkapallovalmentaja, olympiamitalisti, urheilutoimittaja, tietokirjailija ja poliitikko.

Juven jalkapalloura kesti vuodet 1926–1938. Hän edusti koko uransa kotimaansa Lyn Fotballia. Norjan jalkapallomaajoukkueessa Juve pelasi vuosina 1928–1937 45 ottelua ja viimeisteli 33 maalia, mikä oli Norjan maajoukkueen ennätys vuoteen 2024 saakka, jolloin Erling Braut Haaland teki 34. maajoukkuemaalinsa. Vuonna 1936 hän oli mukana voittamassa olympiapronssia Berliinistä. Uransa jälkeen Juve toimi jonkin aikaa FK Bodø/Glimtin valmentajana vuonna 1939. 

Juve toimi uransa jälkeen urheilutoimittajana muun muassa *[[Dagbladet]]ille* vuosina 1928–1934 ja *Tidens Tegnille* vuosina 1934–1940. Hän kirjoitti elämänsä aikana myös kolme urheiluaiheista tietokirjaa; *Alt om fotballin* vuonna 1934, *Norsk fotballin* vuonna 1937 ja *Øyeblikkin* vuonna 1978. Vuonna 1949 Juve oli myös ehdolla Norjan liberaalipuolueen listoilta parlamenttivaaleissa. Hän kuoli vuonna 1983.

## Lähteet
Clifton Miheso

**Clifton Miheso** (s. 5. helmikuuta 1993 Kakamega, Kenia) on kenialainen jalkapalloilija, joka edustaa Veikkausliigassa pelaavaa Vaasan Palloseuraa. Hän on pelipaikaltaan vasen laitalinkki tai laitapuolustaja. Hän kuuluu myös Kenian jalkapallomaajoukkueeseen.

Miheson uran ensimmäinen seura oli Kenian valioliigan Thika United, jota hän edusti vuosina 2011–2013. Kaudeksi 2014 hän siirtyi Sofapaka FC:hen. Maaliskuussa 2015 Miheso teki yksivuotisen sopimuksen kahden vuoden jatko-optiolla Veikkausliigassa pelaavan Vaasan Palloseuran kanssa.

Miheso debytoi Kenian jalkapallomaajoukkueessa helmikuussa 2012 ystävyysottelussa Egyptiä vastaan. Avausmaali syntyi ystävyysottelussa Botswanaa vastaan heinäkuussa 2012. Vuonna 2013 Miheso voitti maansa kanssa CECAFA Cupin eli Keski- ja Itä-Afrikan mestaruusturnauksen.

## Lähteet
Nicolas Alnoudji

**Nicolas Alnoudji** (s. 9. joulukuuta 1979 Garoua) on kamerunilainen entinen jalkapalloilija. Pelipaikaltaan hän oli keskikenttäpelaaja.

Alnoudji pelasi pääsarjatasolla kamerunilaisissa Coton Sportissa ja Tonnerre Yaoundéssa, turkkilaisessa Çaykur Rizesporissa, ranskalaisessa Bastiassa, qatarilaisessa Al Sailiyassa, belgialaisessa RAEC Monsissa, romanialaisessa Pandurii Targu Jiussa ja Réunionin pääsarjan Saint-Pierroisessa.

Kamerunin maajoukkueessa Alnoudji pelasi 17 ottelua vuosina 2000–2002. Hän oli mukana Maanosaliittojen cupissa 2001, Kamerunin voittamissa Afrikan-mestaruuskilpailuissa 2002 sekä vuoden 2002 MM-kilpailuissa, joissa hän ei päässyt lainkaan kentälle. Alnoudji oli lisäksi voittamassa olympiakultaa Sydnessä 2000.

## Lähteet
Pesäpallon suomensarja 1964

**Pesäpallon [[Suomensarja (pesäpallo)|suomensarja]]n** 20. kausi pelattiin kesällä 1964. Sarja pelattiin neljässä lohkossa ja lohkovoittajat nousivat suoraan mestaruussarjaan kaudeksi 1965.
 
## Suomensarja

### Itälohko

### Etelälohko

### Länsilohko

### Pohjoislohko

## Lähteet

* http://www.mrasilainen.com/
** http://www.mrasilainen.com/sarjat/ottelut/M_Suomensarja_1945-2014.xlsx
Charles Bantanga

**Charles Bantanga** (s. 10. helmikuuta 1994 Bingerville, Norsunluurannikko) on norsunluurannikkolainen jalkapalloilija, joka edustaa Veikkausliigassa pelaavaa Vaasan Palloseuraa. Pelipaikaltaan hän on keskikenttäpelaaja.

Bantanga pelasi kotimaassaan kolmanneksi korkeimman sarjatason Espoir de Koumassissa vuosina 2013–2014. Maaliskuussa 2015 hän teki yksivuotisen sopimuksen kahden vuoden jatko-optiolla Veikkausliigassa pelaavan Vaasan Palloseuran kanssa.

## Lähteet
Karvat (elokuva)

**Karvat** on suomalainen jännitystä ja mustaa komediaa yhdistelevä elokuva vuodelta 1974. Sen käsikirjoitti ja ohjasi Seppo Huunonen. Pääosia esittävät Mikko Majanlahti ja tanssija Arja Virtanen, jonka ainoaksi elokuvaksi *Karvat* on jäänyt. Virtasen äänen tilalle on dubattu näyttelijä Tiia Lousteen ääni. Elokuva perustuu väljästi Lionel Whiten jännitysromaaniin *Kohti perikatoa*, jonka pohjalta tehtiin myös Jean-Luc Godardin elokuva *[[Hullu Pierrot]]*. Huunonen siirsi tapahtumat Yhdysvalloista Suomeen ja Espanjaan.

*Karvat* oli *[[Viu-hah hah-taja]]n* ohella toinen suomalaisen elokuvatuotannon aallonpohjana tunnettuna vuonna ensi-iltansa saaneesta kotimaisesta elokuvasta. Lisäksi se on *[[Sensuela]]n* jälkeen toinen suomalainen elokuva, joka kiellettiin alle 18-vuotiailta. *Karvat* julkaistiin dvd:nä vuonna 2011 ja esitettiin televisiossa ensimmäisen kerran toukokuussa 2017.

Seppo Huunonen kuvaili elokuvaansa vuoden 2010 haastattelussa:
*Karvat-elokuvassa mennään pitkälle hulluuteen, todellisuudesta vieraantumiseen ja kosmiseen yksinäisyyteen. Päähenkilö Pekka kohtaa maailman monelta osin mielettömänä ja itselleen täysin hallitsemattomana. Se on kuvaus sielullisesta kehitysprosessista, identiteettikriisistä, jossa ihminen on täysi narri.*

## Vastaanotto
*Karvat* sai runsaat 66&nbsp;000 katsojaa, mikä oli vajaa viidesosa Huunosen edellisen elokuvan *[[Lampaansyöjät (elokuva)|Lampaansyöjät]]* katsojamäärästä. Kriitikot tyrmäsivät elokuvan järjestään. *[[Helsingin Sanomat|Helsingin Sanomien]]* Eeva Järvenpää kiteytti arvionsa: ”Karvat yrittää tarjota seksiä ja huumoria, showta ja vauhtia, väkivaltaa ja dramatiikkaa. Kaikessa tässä se epäonnistuu surkeasti.”

Vuoden 2011 dvd-julkaisun yhteydessä Film-o-Holic-sivuston Janne Rosenqvist löysi elokuvasta jotain myönteistäkin: ”Parhaimmillaan Karvat tarjoaa sujuvaa fyysistä mustaa komediaa jazzilla höystettynä, mutta suoranainen kokeilun pakkomielle on liian suuri rasite.”

## Lähteet

## Aiheesta muualla
* Yle Areena - Karvat
* Miska Rantanen: ”Onko tässä Suomen historian huonoin elokuva?” – *Helsingin Sanomat*, 2.8.2022.